钦定古今图书集成/明伦汇编/氏族典/第129卷 > 陈策
## 钦定古今图书集成/明伦汇编/氏族典/第129卷 > 陈策

按《明外史童仲揆传》：“仲揆历官都指挥。万历末，辽东
告警，与同官陈策并充援剿总兵官。经略袁应泰招
蒙古数万人，仲揆力谏不听。天启元年正月，应泰欲
城清河、抚顺，议三路出师，用大将十人，各将兵万，策
仲揆当其二。未行，大兵已逼沈阳。两人驰救，次浑河，
闻贺世贤、尢世功战殁，欲旋师。游击周敦吉固请石”
硅都司秦邦屏先渡河，营桥北，策等营桥南。垒未就，
大兵力攻，策战死。事闻，赠少保左都督，增世荫三级，
再荫本卫指挥佥事，世袭，赐祭葬，建祠曰《愍忠》。